**Norgesmesterskapet i poker** ble arrangert første gang i 2002. Frode Fagerli og Poker Events AS har arrangert disse originale norgesmesterskapene. Antallet deltagere i Main Event økte fra 89 spillere i 2002 til 1 268 deltakere i Dublin i 2016. I de første årene ble mesterskapet arrangert i Norge, men flyttet i 2006 til Sverige. Fra 2012 til 2022 ble poker NM avholdt i Dublin, Irland, og fra 2023 i Bratislava, Slovakia.

Fra og med 2015 har det blitt arrangert to norgesmesterskap i poker. NM fortsatte i utlandet, avholdt i løpet av våren. I tillegg arrangeres det et Norgesmesterskap i Norge, i løpet av høsten.

Det mesterskapet som gjennomføres i Norge, er et initiativ satt i gang av Kulturdepartementet for å tilby norske pokerspillere muligheten til å konkurrere på norsk jord. Det er en del av endringen i loven fra 1. januar 2015. Da ble poker lovlig å spille hjemme med maks 10 spillere for maks 1 000 kr hver. I tillegg ble det lov å arrangere et Norgesmesterskap i poker bestående av tre forskjellige turneringsformer og fem regionale kvalifiseringer.

Lotteritilsynet ga Blodkreftforeningen tillatelse til å gjennomføre årlige norgesmesterskap i turneringspoker i perioden 2015 – 2017. Global Poker Tours Ltd. (GPTL) var autorisert som entreprenør, og arrangerte NM i turneringspoker på vegne av Blodkreftforeningen. Arrangementet på Gardermoen i 2015 vant pris som Beste turnering i Europa. Verdensrekorden for et lukket nasjonalt mesterskap ble satt under NM i Norge både i 2015 med 1 984 deltagere og i 2016 med 2 123 deltagere i Main Event.

Fra 2018 til 2020 var det Gynkreftforeningen, med entreprenøren Adlers Gate AS og partypokerLIVE som har lisens til å arrangere Norgesmesterskapet i poker. Nytt for 2018 var at innskuddsgrensen økte til 20 000 kr og at man kunne holde ettbordsturneringer (SnG).

Fra og med 2021 varer lisensen 5 år. Igjen er det Adlers Gate AS som er entreprenør for mesterskapet, mens Gynkreftforeningen og Blodkreftforeningen deler på arrangørposten. Nytt for 2021 er at innkjøpsgrensen gjøres om til tapsgrense, og at det vil være mulig å arrangere re-entry turneringer.

Det er Thomas Udness som har stått bak arrangementene på norsk jord, både for Blodkreftforeningen fra 2015-2017 og Gynkreftforeningen fra 2018-2020. Udness er eier av Adlers Gate AS. Firmaet samarbeider med Norsk Pokerforbund og Lotteritilsynet på alle områder rundt NM i Norge.

Norgesmesterskap i poker
------------------------

| År | NM i utlandet | NM i Norge |
| --- | --- | --- |
| 2002 |  | Norges flagg Oslo |
| 2003 | Norges flagg Oslo |
| 2004 | Norges flagg Oslo |
| 2005 | Norges flagg Oslo |
| 2006 | Sveriges flagg Grebbestad |  |
| 2007 | Sveriges flagg Göteborg |
| 2008 | Storbritannias flagg Nottingham |
| 2009 | Storbritannias flagg Nottingham |
| 2010 | Latvias flagg Riga |
| 2011 | Latvias flagg Riga |
| 2012 | Irlands flagg Dublin |
| 2013 | Irlands flagg Dublin |
| 2014 | Irlands flagg Dublin |
| 2015 | Irlands flagg Dublin | Norges flagg Gardermoen |
| 2016 | Irlands flagg Dublin | Norges flagg Gardermoen |
| 2017 | Irlands flagg Dublin | Norges flagg Gardermoen |
| 2018 | Irlands flagg Dublin | Norges flagg Stokke |
| 2019 | Irlands flagg Dublin | Norges flagg Stokke |
| 2021 | Irlands flagg Dublin | Norges flagg Gardermoen |
| 2022 | Irlands flagg Dublin | Norges flagg Gardermoen |
| 2023 | Slovakias flagg Bratislava | Norges flagg Gardermoen |
| 2024 | Slovakias flagg Bratislava | Norges flagg Gardermoen |

Referanser
----------

1. ↑  «NORGESMESTERE» **(norsk)**. poker.no. Besøkt 30. november 2016.
2. ↑  «Om oss» **(norsk)**. pokerevents.no. Arkivert fra originalen 1. desember 2016. Besøkt 30. november 2016.
3. ↑  «NM i Norge FAQ» **(norsk)**. Norsk Pokerforbund. Arkivert fra originalen 18. juli 2016. Besøkt 30. november 2016.
4. ↑  «Poker-NM» **(norsk)**. Lotteri- og stiftelsestilsynet. 8. august 2016. Arkivert fra originalen 1. desember 2016. Besøkt 30. november 2016.
5. ↑  «NM i poker: Et tilbakeblikk» **(norsk)**. pokerlistings.com. 4. april 2014. Besøkt 30. november 2016.
6. ↑  «NM 2006 - Første gang i utlandet» **(norsk)**. donkr.com. Arkivert fra originalen 1. desember 2016. Besøkt 30. november 2016.
7. ↑  «Norgesmesterskap 1. - 6. mai 2007» **(norsk)**. donkr.com. Arkivert fra originalen 1. desember 2016. Besøkt 30. november 2016.

Eksterne lenker
---------------

* Offisielt nettsted
NM i Norge
* Offisielt nettsted
NM i utlandet

| * v
* d
* r
*Pokermesterskap i Norge* |
| --- |
| Norgesmesterskapet i poker | 2002 **·** 2003 **·** 2004 **·** 2005 **·** 2006 **·** 2007 **·** 2008 **·** 2009 **·** 2010 **·** 2011 **·** 2012 **·** 2013 **·** 2014 **·** 2015 Dublin **·** 2015 Gardermoen **·** 2016 Dublin **·** 2016 Gardermoen **·** 2017 Dublin **·** 2017 Gardermoen **·** 2018 Dublin **·** 2018 Stokke **·** 2019 Dublin |
| Regionale mesterskap | 

|  |  |
| --- | --- |
| Nordnorsk mesterskap | 2015 **·** 2016 |
| Midtnorsk mesterskap | 2015 **·** 2016 |
| Vestlandsmesterskap | 2015 **·** 2016 |
| Sørlandsmesterskap | 2015 **·** 2016 |
| Østlandsmesterskap | 2015 **·** 2016 |

 |
| Vi Menn Open | 2016 **·** |